text: Dist Cléomadès : "Je irai
   En ce praël et i serai
   Sanz plus tant que il vous plaira ;
   Car point ne m'i anuiera
   Puisque il vous plaist que là soie.
   Par loisir faites, ce vous proie.
   Seur toute autre riens ai desir
   PageV01P152
   Que faire puisse vo plaisir,
   Ce sachiez vous bien. Entresait
   Faites belement et à trait,
   Sans effroi et sans esmaiance ;
   De riens ne soiez en doutance,
   Car ains que il doie ajourner
   Porroit on moult très loing aler."
  